ใช้น้ำมันประกอบอาหารขจัดคราบเทปกาว ใช้รับบิ้งแอลกอฮอล์ขจัดคราบเทปกาว ใช้อย่างอื่นขจัดคราบเทปกาว
นำกระดาษชำระอเนกประสงค์จุ่มน้ำมันประกอบอาหารที่เรามี นำกระดาษมาวางทับคราบเทปกาว ปล่อยทิ้งไว้สองสามนาที จากนั้นเอากระดาษออก เราจะสามารถขัดหรือขูดเอาคราบเทปกาวออกไปได้เกือบหมด  จะใช้ผลิตภัณฑ์อื่นๆ ที่มีน้ำมันเป็นส่วนประกอบก็ได้อย่างเช่น เบบี้ออย  เนยถั่ว หรือมายองเนส ระวังการใช้น้ำมันขจัดคราบเทปกาวบนพื้นผิวที่มีคุณสมบัติดูดซับอย่างเช่น พรมและเสื้อผ้า น้ำมันอาจก่อให้เกิดคราบได้ ถ้ากังวลว่าจะเกิดคราบ ลองใช้น้ำยาป้ายจากเบกกิ้งโซดาขจัดคราบเทปกาวก็ได้ นำน้ำมันมะพร้าวและเบกกิ้งโซดามาผสมกันในสัดส่วนที่เท่ากัน คนจนได้น้ำยาที่ข้นเหนียว ถ้าเราไม่มีน้ำมันมะพร้าว อาจนำเบกกิ้งโซดาหรือน้ำส้มสายชูมาผสมกับน้ำอุ่นก็ได้ นำผ้านุ่มๆ หรือแปรงสีฟันเก่าๆ จุ่มลงไปในน้ำยาที่ได้ นำน้ำยาป้ายคราบเทปกาวแล้วทาให้ทั่ว ปล่อยทิ้งไว้สัก 30 นาทีถึงหนึ่งชั่วโมง จึงเช็ดน้ำยาออก นำผ้าสะอาดชุบน้ำอุ่นแล้วเช็ดน้ำยาออก คราบเทปกาวที่หลงเหลืออยู่จะหลุดออกมาขณะที่เราเช็ดน้ำยาออกด้วยผ้าหมาดๆ ใช้ผ้าหรือกระดาษชำระอเนกประสงค์เช็ดบริเวณนั้นให้แห้งและดูสิว่ามีคราบเทปกาวหลงเหลืออยู่ไหม เราจะได้ใช้มีดหรือเกรียงโป้วสีแซะคราบที่หลงเหลืออยู่ให้หลุดออก มีดปาดเนยนั้นเหมาะสมที่สุดที่จะนำมาใช้ขูดคราบเทปกาว แต่เราอาจใช้เกรียงโป้วสี หรือใบมีดโกนที่มีด้ามจับขูดคราบเทปกาวก็ได้ ถือให้ใบมีดราบไปกับพื้นผิวและค่อยๆ แซะคราบเทปกาวให้หลุดออก ค่อยๆ แซะคราบเทปกาวเบาๆ เพื่อจะได้ไม่เกิดรอยขีดข่วนที่พื้นผิว ถ้ากลัวว่าพื้นผิวจะมีรอยขีดข่วน ให้ขจัดคราบเทปกาวโดยใช้วิธีอื่น นำผ้าชุบรับบิ้งแอลกอฮอล์หรือไอโซโพรพิลแอลกอฮอล์ เราสามารถหาซื้อรับบิ้งแอลกอฮอล์ได้จากร้านขายยาหรือร้านค้าทั่วไป ผ้าที่ใช้ต้องสะอาดและนุ่มเพื่อป้องกันไม่ให้พื้นผิวที่เราทำความสะอาดอยู่เสียหาย จากนั้นใช้ผ้าเช็ดถูบริเวณนั้นเบาๆ จนกว่าคราบเทปกาวจะหลุดออกมา การใช้รับบิ้งแอลกอฮอล์ประสานกับการเช็ดถูจะช่วยขจัดคราบเทปกาวออกไปได้เกือบหมด อาจใช้อะซิโตนหรือน้ำยาล้างเล็บแทนก็ได้ แต่พื้นผิวที่ทาสีอาจได้รับความเสียหายได้ นำน้ำยาล้างจานประมาณหนึ่งช้อนโต๊ะมาผสมกับน้ำอุ่นสองถ้วย คนจนเกิดฟอง จากนั้นนำผ้านุ่มๆ ชุบน้ำยาล้างจานเจือจางเช็ดถูคราบที่เหลือออกเบาๆ เช็ดถูบริเวณนั้นจนกว่าจะสัมผัสแล้วไม่รู้สึกลื่นหรือเหนียว ใช้น้ำยาล้างจานที่อ่อนโยนหรือเข้มข้นปานกลาง อย่าใช้น้ำยาล้างจานที่ออกแบบมาเพื่อขจัดคราบไขมันและคราบฝังแน่นอื่นๆ ใช้ผ้าสะอาดเช็ดพื้นผิวบริเวณนั้นให้แห้งหรือใช้กระดาษชำระอเนกประสงค์ดูดซับน้ำบริเวณนั้น พื้นผิวบริเวณนั้นจะไม่ขรุขระหรือเหนียวอีกต่อไป นำไดร์เป่าผมมาเป่าคราบเทปกาวเพื่อทำให้คราบนั้นอ่อนนุ่มขึ้น หลังจากเป่าคราบเทปกาวไปสักหนึ่งนาที คราบน่าจะอ่อนนุ่มพอที่จะเอาออกแล้ว ใช้มีดหรืออุปกรณ์อื่นขูดออก ถ้าคราบไม่หลุดออกเลย ให้เปลี่ยนไปใช้วิธีอื่นแทน เราสามารถหาซื้อ WD-40 ได้ที่ห้างสรรพสินค้า ร้านจำหน่ายวัสดุก่อสร้างและตกแต่งบ้าน รวมทั้งทางอินเตอร์เน็ต เราสามารถฉีด WD-40 ใส่บริเวณที่มีคราบเทปกาวเยอะๆ โดยตรงได้เลยหรือฉีดใส่ผ้าขนหนูก่อนแล้วเช็ดถูบริเวณที่ต้องการเพื่อขจัดคราบเทปกาวเล็กๆ ปล่อยทิ้งไว้หนึ่งนาที จากนั้นเช็ดออกด้วยผ้าขนหนูที่สะอาด  WD-40 เหมาะสำหรับขจัดคราบเทปกาวบนพื้นผิวอย่างเช่น รถ อ่านคำเตือนบนผลิตภัณฑ์เพื่อจะได้นำไปใช้ขจัดคราบเทปกาวบนพื้นผิวที่เหมาะสม สามารถใช้วาสลีนหรือผลิตภัณฑ์เคลือบเงารถยนต์แทน WD-40 ได้ เราสามารถหาซื้อสเปรย์ขจัดคราบกาวได้ที่ร้านจำหน่ายวัสดุก่อสร้างและตกแต่งบ้าน สเปรย์ขจัดคราบกาวได้รับการออกแบบมาให้สามารถขจัดคราบเทปกาวได้ ทำตามคำแนะนำบนฉลากของผลิตภัณฑ์เพื่อจะได้ขจัดคราบเทปกาวได้อย่างมีประสิทธิภาพ เราสามารถใช้วิธีนี้ขจัดคราบเทปกาวบนวัสดุก่อสร้างที่แข็งแรงอย่างเช่น หิน อิฐ และคอนกรีตได้ ใช้ระบบน้ำแรงดันสูงหรือเครื่องพ่นทรายขจัดคราบเทปกาวบนพื้นผิวที่ทำมาจากวัสดุเหล่านั้น เปิดและปิดเครื่องเป็นระยะเวลาสั้นๆ สลับกัน จนกว่าคราบเทปกาวจะหลุดออกจนหมด ใช้แรงดันน้ำหรือเครื่องพ่นทรายด้วยความระมัดระวัง เพราะการใช้วิธีนี้อาจทำให้พื้นผิวเป็นรอยได้
นำกระดาษชำระอเนกประสงค์จุ่มน้ำมันประกอบอาหารและวางบนคราบเทปกาว. นำน้ำมันมะพร้าวมาผสมกับเบกกิ้งโซดา. นำน้ำยาที่ได้ไปป้ายคราบเทปกาวและปล่อยทิ้งไว้สัก 30 นาที. นำผ้าชุบน้ำอุ่นแล้วเช็ดน้ำยาออก. ใช้ผ้าเช็ดบริเวณนั้นให้แห้ง. ใช้ใบมีดทื่อๆ ขูดคราบเทปกาว. นำผ้านุ่มๆ ชุบรับบิ้งแอลกอฮอล์แล้วเช็ดถูบริเวณที่มีคราบเทปกาว. นำผ้าชุบน้ำยาล้างจานเจือจางแล้วเช็ดถูคราบออกให้หมด. ใช้ผ้าเช็ดพื้นผิวให้แห้ง. ใช้ไดร์เป่าผมเป่าคราบเทปกาวเพื่อคราบจะได้อ่อนนุ่มขึ้น. ฉีด WD-40 เพื่อขจัดคราบเทปกาวบนพื้นผิวโลหะ. ฉีดสเปรย์ขจัดคราบกาวเพื่อขจัดคราบที่หลุดออกยาก. ใช้แรงดันน้ำหรือการพ่นทรายขจัดคราบเทปกาวบนหินและคอนกรีต.
https://www.wikihow.com/Remove-Duct-Tape-Residue https://www.wikihow.com/Remove-Duct-Tape-Residue https://www.wikihow.com/Remove-Duct-Tape-Residue
Treating Residue with Cooking Oil Cleaning with Rubbing Alcohol Removing Stubborn Residue